Keeton 1913 «48» var en sekssylindret tourer. Bilen var høyrestyrt og hadde plass til fem passasjerer. Utstyrt med elektrisk lys, startmotor, horn og speedometer. Hjulene kunne velges med eiker utført i stål eller tre. Girkassen hadde fire trinn framover og radiatoren var montert bak motoren. «Den riktige og beskyttede plassering» som det stod i bilens reklameannonser. Det foldbare taket var utført i mohairstoff og frontruten kunne foldes ned. Som de fleste biler på den tiden, fulgte det som standard med et verktøysett. Dette omfattet elektrisk lykt, reservedekk, pumpe og lappesaker.